ประกาศกรมวิชาการเกษตรประกาศกรมวิชาการเกษตรเรื่องกำหนดแนวทางปฏิบัติในการขออนุญาตนำเข้าหรือนำผ่านซึ่งสิ่งต้องห้ามตามพระราชบัญญัติกักพืชพ.ศ. ๒๕๐๗ ที่แก้ไขแล้ว(ฉบับที่ ๓) พ.ศ. ๒๕๔๔[๑] โดยที่เป็นการสมควรให้มีการปรับปรุงแนวทางปฏิบัติในการขออนุญาตนำเข้าหรือนำผ่านพืชที่ได้รับการตัดต่อสารพันธุกรรมที่เป็นสิ่งต้องห้าม ตามพระราชบัญญัติกักพืช พ.ศ. ๒๕๐๗ แก้ไขเพิ่มเติมโดยพระราชบัญญัติกักพืช(ฉบับที่ ๒) พ.ศ. ๒๕๔๒ อธิบดีกรมวิชาการเกษตรออกประกาศไว้ ดังต่อไปนี้ข้อ ๑ให้ยกเลิกประกาศกรมวิชาการเกษตร เรื่อง กำหนดแนวทางปฏิบัติสำหรับขออนุญาตนำเข้าหรือนำผ่านซึ่งสิ่งต้องห้ามตามพระราชบัญญัติกักพืช พ.ศ. ๒๕๐๗ (ฉบับที่ ๒) พ.ศ. ๒๕๓๗ ลงวันที่ ๒๐ กรกฎาคม ๒๕๓๗ข้อ ๒ผู้ใดประสงค์จะนำเข้าพืชที่ได้รับการตัดต่อสารพันธุกรรมที่เป็นสิ่งต้องห้ามตามพระราชบัญญัติกักพืช พ.ศ. ๒๕๐๗ แก้ไขเพิ่มเติมโดยพระราชบัญญัติกักพืช(ฉบับที่ ๒) พ.ศ. ๒๕๔๒ มาศึกษา ทดลองในราชอาณาจักรจะต้องยื่นคำขออนุญาตนำสิ่งต้องห้ามเข้ามาในราชอาณาจักร ตามแบบ พ.ก.๑ ต่อกรมวิชาการเกษตร ที่กองควบคุมพืชและวัสดุการเกษตร กรมวิชาการเกษตรพร้อมเอกสารเพื่อประกอบการพิจารณา ดังนี้๒.๑ วัตถุประสงค์ และเหตุผลในการนำเข้า๒.๒ รายงานวิธีการและผลการทดลองตลอดจนระดับความปลอดภัยทางชีวภาพที่เคยดำเนินการมาก่อนและที่มีอยู่เดิม๒.๓ ข้อมูลทางวิชาการเกี่ยวกับ(๑)ชนิดพืชที่ได้รับการตัดต่อสารพันธุกรรมรวมทั้งชื่อทางพฤกษศาสตร์และสายพันธุ์(๒) แหล่งหรือที่มาของสารพันธุกรรมที่ใช้ตัดต่อ(๓) พาหะที่ใช้ในการถ่ายทอดสารพันธุกรรม(๔) ขนาดและการเรียงลำดับเบส (sequence)หรือการปรับเปลี่ยนที่ใส่เข้าไป (modification introduced) และบทบาทเฉพาะของสารพันธุกรรมที่ใช้ตัดต่อ(๕)ขั้นตอนหรือวิธีการที่ได้มาซึ่งพืชตัดต่อสารพันธุกรรม(๖) วิธีการตรวจสอบพืชที่ได้รับการตัดต่อสารพันธุกรรม๒.๔ เอกสารวิธีการศึกษาทดลองตามแนวทางการปฏิบัติในการศึกษาทดลองทางด้านความปลอดภัยทางชีวภาพด้านการเกษตรสาขาพืชตามที่กรมวิชาการเกษตรกำหนด และ/หรือรายละเอียดของการศึกษาทดลองเฉพาะพืชเพิ่มเติมตามที่กรมวิชาการเกษตรเห็นสมควร๒.๕ รายละเอียดอื่น ๆ ตามที่กรมวิชาการเกษตรเห็นสมควรข้อ ๓เงื่อนไขในการศึกษาทดลอง๓.๑ การศึกษาทดลองพืชที่ได้รับการตัดต่อสารพันธุกรรมต้องปฏิบัติตามแนวทางการทดลองเพื่อความปลอดภัยทางชีวภาพของพืชที่ได้รับการตัดต่อสารพันธุกรรมแนบท้ายประกาศนี้และเมื่อกรมวิชาการเกษตรเห็นว่ามีความปลอดภัยทางชีวภาพเพียงพอ จึงจะดำเนินการทดลองตามวัตถุประสงค์อื่นได้ข้อความในวรรคแรก ไม่รวมถึงการศึกษาทดลองทางด้านประสิทธิภาพที่ทำการศึกษาทดลองควบคู่กับการศึกษาทดลองทางด้านความปลอดภัยทางชีวภาพภายใต้มาตรการควบคุมอย่างเข้มงวด๓.๒ ผู้รับผิดชอบในโครงการศึกษาทดลองจะต้องเป็นบุคคลที่เหมาะสมและกรมวิชาการเกษตรเชื่อถือข้อ ๔ขั้นตอนการอนุญาตให้นำเข้า๔.๑ ผ่านการตรวจสอบหลักฐาน ตามข้อ ๒ และเงื่อนไขตามข้อ ๓๔.๒ผ่านการพิจารณาของคณะกรรมการความปลอดภัยทางชีวภาพด้านการเกษตร กรมวิชาการเกษตรข้อ ๕ ผู้รับใบอนุญาตให้นำเข้าจะต้องปฏิบัติดังนี้๕.๑ ในการนำเข้าพืชซึ่งได้รับการตัดต่อสารพันธุกรรมต้องมีใบรับรองปลอดศัตรูพืช (Phytosanitary Certificate) จากประเทศต้นทางกำกับมาด้วยในกรณีที่พืชที่ได้รับการตัดต่อสารพันธุกรรมใช้จุลินทรีย์ในกระบวนการตัดต่อสารพันธุกรรมใบรับรองปลอดศัตรูพืชต้องระบุในช่องคำอธิบายเพิ่มเติม (Additional Declaration) ด้วยว่าจุลินทรีย์ที่ใช้ในการตัดต่อสารพันธุกรรมได้หมดสภาพการเป็นเชื้อสาเหตุโรคพืชแล้ว หากหน่วยงานซึ่งรับผิดชอบในการออกใบรับรองปลอดศัตรูพืชไม่สามารถให้การรับรองโดยระบุข้อความดังกล่าวลงในใบรับรองปลอดศัตรูพืชได้ ให้สถาบันที่ทำการวิจัยเกี่ยวกับพืชตัดต่อสารพันธุกรรมนั้นๆ เป็นผู้ออกหนังสือรับรอง๕.๒ ต้องปฏิบัติตามกฎกระทรวงว่าด้วยการนำเข้าสิ่งต้องห้ามตามพระราชบัญญัติกักพืช พ.ศ. ๒๕๐๗แก้ไขเพิ่มเติมโดยพระราชบัญญัติกักพืช (ฉบับที่ ๒) พ.ศ. ๒๕๔๒๕.๓ต้องแจ้งกำหนดการนำเข้าพืชที่ได้รับการตัดต่อสารพันธุกรรมต่อกรมวิชาการเกษตรก่อนการนำเข้า๖๐ วัน๕.๔ ต้องแจ้งชื่อด่านตรวจพืชที่นำเข้า ซึ่งสามารถนำเข้าได้๓ ด่าน เท่านั้น คือ ด่านตรวจพืชท่าเรือกรุงเทพฯ ด่านตรวจพืชท่าอากาศยานกรุงเทพฯและด่านตรวจพืชไปรษณีย์กลางกรุงเทพฯ๕.๕ต้องปฏิบัติตามเงื่อนไขทางวิชาการที่กรมวิชาการเกษตรกำหนดอย่างเคร่งครัดข้อ ๖ในการศึกษาทดลอง ต้องดำเนินการ ดังนี้๖.๑ต้องดำเนินการภายใต้การดูแลของคณะทำงานตรวจสอบความปลอดภัยทางชีวภาพภาคสนามของกรมวิชาการเกษตร และต้องรายงานความก้าวหน้าให้คณะทำงานดังกล่าวทราบในระยะเวลาที่กำหนด๖.๒ ต้องดำเนินการในสถานที่ที่ได้รับอนุญาตซึ่งสถานที่ดังกล่าวจะต้องผ่านการตรวจสอบจากคณะทำงานตรวจสอบความปลอดภัยทางชีวภาพภาคสนามตามมาตรฐานที่กรมวิชาการเกษตรกำหนดในเอกสารแนบท้ายประกาศ๖.๓ เมื่อสิ้นสุดการทดลอง จะต้องเสนอรายงานผลการศึกษาทดลองให้กรมวิชาการเกษตรทราบและดำเนินการทำลายพืช รวมทั้งซากของพืชดังกล่าวตามวิธีการที่คณะทำงานตรวจสอบความปลอดภัยทางชีวภาพภาคสนามกำหนดข้อ ๗อธิบดีกรมวิชาการเกษตรจะอนุญาตให้นำเข้าเฉพาะเพื่อการศึกษาทดลองและวิจัยเท่านั้นทั้งนี้ ตั้งแต่บัดนี้เป็นต้นไปประกาศ ณ วันที่ ๗ มีนาคม พ.ศ. ๒๕๔๔ณรงค์ศักดิ์ เสนาณรงค์รองอธิบดี รักษาราชการแทนอธิบดีกรมวิชาการเกษตร[เอกสารแนบท้าย]๑. แนวทางการทดลองเพื่อความปลอดภัยทางชีวภาพของพืชที่ได้รับการตัดต่อสารพันธุกรรม(ดูข้อมูลจากภาพกฎหมาย)อัมพิกา/แก้ไข๓/๙/๔๔สุกัญญา/ผู้จัดทำ๒๓ ธันวาคม ๒๕๔๘พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖จุฑามาศ/ปรับปรุง๒๘ พฤษภาคม ๒๕๕๘[๑] ราชกิจจานุเบกษา เล่ม ๑๑๘/ตอนพิเศษ ๔๓ ง/หน้า ๑๑/๑๗พฤษภาคม ๒๕๔๔